
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 730 


ΑΠΟΦΑΣΕΙΣ 

Αριθ. Φ27 3 3 6 78 /Δ4 

Π ρόγραμμα Σπουδών για το «Μεταλυκειακό έτος - 
τάξη μαθητείας» των αποφοίτων της ειδικότητας 
«Υπάλληλος Διοίκησης και Οικονομικών Υπηρε¬ 
σιών». 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις» και ιδίως των άρθρων 7, 9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 114/2014 (Α' 181) «Οργανισμός 
του Υπουργείου Εθνικής Παιδείας και Θρησκευμάτων», 
όπως τροποποιήθηκε και ισχύει. 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 


7. Την υπ'αριθ. 201408/Υ1/25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την υπ'αριθ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την υπ'αριθ. 131149/Γ2/18-08-2014 (Β' 2298) από¬ 
φαση του Υφυπουργού Παιδείας και Θρησκευμάτων 
«Καθορισμός αντιστοιχιών των κύκλων, τομέων και ει¬ 
δικοτήτων των ΕΠΑ.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (Α' 193)». 

10. Την υπ'αριθ. Φ20/82041/Δ4/20-5-2016 (Β' 1489) 
απόφαση του Υπουργού Παιδείας, Έρευνας και Θρη¬ 
σκευμάτων «Καθορισμός των Τομέων και των Ειδικοτή¬ 
των των Επαγγελματικών Λυκείων (ΕΠΑ.Λ.) του ν. 4386/ 
2016 (Α' 83) και της αντιστοιχίας μεταξύ τους». 

11. Την υπ' αριθ. Φ7/179513/Δ4/26-10-2016 (Β' 3529) 
απόφαση του Υπουργού Παιδείας, Έρευνας και Θρη¬ 
σκευμάτων περί «Οργάνωσης και λειτουργίας τμημάτων 
«Μεταλυκειακού έτους-τάξης μαθητείας» των αποφοί¬ 
των ΕΠΑ.Λ.». 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την υπ' αριθ. 46/24-11 -2016 πράξη του Δ.Σ. του 
Ινστιτούτου Εκπαιδευτικής Πολιτικής. 

14. Την υπ'αριθ. 26412/16-2-2017 (Β' 490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την υπ'αριθ. 26381/16-02-2017 (Β' 490) απόφαση 
του Υπουργού Παιδείας, Έρευνας και Θρησκευμάτων, 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, Οικονομίας και Ανάπτυξης, και Υγείας «Υλο¬ 
ποίηση Μεταλυκειακού έτους-τάξη μαθητείας αρμοδι¬ 
ότητας ΥΠ.Π.Ε.Θ.». 

16. Την υπ'αριθ. πρωτ. 30398/Β1/Φ7/201/23-02-2017 
εισήγηση του Προϊσταμένου της Γενικής Διεύθυνσης 

Οικονομικών Υπηρεσιών του Υπουργείου Παιδείας/ 
Έρευνας και Θρησκευμάτων. 

17. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε το πρόγραμμα σπουδών για το «Μετα- 
λυκειακό έτος - τάξη μαθητείας» των αποφοίτων της 
ειδικότητας «Υπάλληλος Διοίκησης και Οικονομικών 
Υπηρεσιών», ως ακολούθως: 

Α. Εισαγωγή - Γενικό Πλαίσιο Σχεδιασμού: 

Σύμφωνα με τα οριζόμενα στο άρθρο 66 του ν. 4386/ 
2016, το «Μεταλυκειακό έτος-τάξη μαθητείας» είναι 
προαιρετικό, εφαρμόζει το δυικό σύστημα εκπαίδευ¬ 
σης (μαθητείας) και περιλαμβάνει: α) μαθητεία με εκπαί¬ 
δευση στο χώρο εργασίας και β) μαθήματα Ειδικότητας 
και Προπαρασκευαστικά μαθήματα Πιστοποίησης στη 
σχολική μονάδα, αντίστοιχα. Στο «Μεταλυκειακό έτος- 
τάξη μαθητείας» εφαρμόζεται: α) πρόγραμμα εργαστη¬ 
ριακών μαθημάτων ειδικότητας επτά (7) συνολικά ωρών, 
το οποίο διδάσκεται στη σχολική μονάδα του ΕΠΑ.Λ. ή 
του Ε.Κ. για ένα διδακτικό έτος και β) «Πρόγραμμα Εκ¬ 
παίδευσης στο χώρο εργασίας - Μαθητεία σε εργασιακό 
χώρο» είκοσι οκτώ (28) ωρών εβδομαδιαίως, επιμερισμέ¬ 
νο τουλάχιστον σε τέσσερις (4) ημέρες για ένα σχολικό 
έτος. Η συνολική διάρκεια του προγράμματος μαθητείας 
είναι εννέα (9) μήνες. 

Στο παρόν Πρόγραμμα Σπουδών, συνολικής διάρ¬ 
κειας 203 ωρών, 161 ώρες κατανέμονται ενδεικτικά σε 
επιμέρους μαθησιακά πεδία και 42 ώρες αφορούν τη 
«Ζώνη Ευέλικτου Προγράμματος μαθητείας». Η ενότητα 
με τίτλο «Ζώνη Ευέλικτου Προγράμματος Μαθητείας» 
εντάσσεται στο Πρόγραμμα Σπουδών με σκοπό να δώσει 
στην Εργαστηριακή Εκπαίδευση του «Μεταλυκειακού 
έτους-τάξης Μαθητείας» στοιχεία ευελιξίας σε ειδικές 
εκπαιδευτικές ανάγκες και ενδιαφέροντα των μαθη- 
τών/-τριών αλλά και στοιχεία προσαρμοστικότητας του 
Προγράμματος Σπουδών σε τοπικές ή άλλου τύπου ιδι¬ 
αιτερότητες. Πιο συγκεκριμένα, προτείνεται η διάρκεια 
της να μην υπερβαίνει το 20% των ωρών του συνολικού 
προγράμματος, ήτοι 42 ώρες (σε σύνολο 203 ωρών). Οι 
εκπαιδευτικοί-κατά την κρίση τους και μετά από διε- 
ρεύνηση των εκπαιδευτικών αναγκών των μαθητών/- 
τριών- καλούνται να αξιοποιήσουν αυτές τις ώρες είτε 
στο τέλοςτου Προγράμματος είτε εμβόλιμα μεταξύ των 
υπολοίπων ενοτήτων. Στο πλαίσιο της Ζώνης Ευέλικτου 
Προγράμματος Μαθητείας δύνανται είτε να εξειδικεύο¬ 
νται περαιτέρω στοιχεία του υπολοίπου προγράμματος 
είτε να εισάγονται νέα στοιχεία που σχετίζονται με την 
ειδικότητα. Τονίζεται ότι για την πιστοποίηση των μα- 
θητευομένων το περιεχόμενο των εν λόγω ωρών δεν 
θα πρέπει να λαμβάνεται υπόψη αλλά να βασίζεται στο 
περιεχόμενο των υπολοίπων (161) ωρών. 

Β. Πλαίσιο Σχεδιασμού Προγράμματος Σπουδών για 
την ειδικότητα «Υπάλληλος Διοίκησης και Οικονομικών 
Υπηρεσιών» του Μεταλυκειακού έτους-τάξης μαθητείας 
του ν. 4386/2016 

Από τον Εθνικό Οργανισμό Πιστοποίησης Προσόντων 
και Επαγγελματικού Προσανατολισμού (Ε.Ο.Π.Π.Ε.Π.) 
δεν διατίθεται επακριβές περίγραμμα για την ειδικό¬ 


τητα «Υπάλληλος Διοίκησης και Οικονομικών Υπηρε¬ 
σιών». Ωστόσο, είναι διαθέσιμα από την ιστοσελίδα του 
Ε.Ο.Π.Π.Ε.Π.) τα Πιστοποιημένα Επαγγελματικά Περι¬ 
γράμματα των ακόλουθων δύο γενικών και άκρως συ¬ 
ναφών ειδικοτήτων: 

- «Υπάλληλος Οικονομικών Υπηρεσιών» 

- «Υπάλληλος Γραφείου», που εξειδικεύεται σε δύο 
επίπεδα επαγγελματικής ιεραρχίας: «Υπάλληλος Γραμ¬ 
ματειακής - Διοικητικής Υποστήριξης» και «Γραμματέας 
Διεύθυνσης» 

καθώς και των ακόλουθων πιο εξειδικευμένων συνα¬ 
φών ειδικοτήτων: 

- «Στέλεχος ΔιοίκησηςΤουριστικών Επιχειρήσεων» 

- «Υπάλληλος Ναυτιλιακής Επιχείρησης» 

- «Στέλεχος Αγροτικών Επιχειρήσεων» 

-«Διοικητικός Υπεύθυνος πολύ Μικρών Επιχειρήσεων» 

- «Στέλεχος Υποστήριξης Μάρκετινγκ» 

- «Διοικητικός Υπεύθυνος Έρευνας Αγοράς και Δημο¬ 
σκοπήσεων» 

- «Υπάλληλος Δημοσίων Σχέσεων και Επικοινωνίας» 

- «Στέλεχος Διαχείρισης και Εμπορίας Βιολογικών Προϊό¬ 
ντων» 

Αναλυτικότερα, στην ειδικότητα «Υπάλληλος Οικονο¬ 
μικών Υπηρεσιών» του Εθνικού Κέντρου Πιστοποίησης 
Συνεχιζόμενης Επαγγελματικής Κατάρτισης (ΕΚΕΠΙΣ) 
προβλέπονται τα ακόλουθα κρίσιμα σημεία: 

«Ο υπάλληλος οικονομικών υπηρεσιών διεκπεραιώνει 
εργασίες σχετικές με την οικονομική λειτουργία της επι¬ 
χείρησης/ οργανισμού όπου εργάζεται. Στο αντικείμενο 
εργασίας του περιλαμβάνεται κατά βάση η επικουρική 
συμμετοχή του σε όλο το φάσμα των δραστηριοτήτων 
της επιχείρησης, που σχετίζονται με την οικονομική λει¬ 
τουργία, με ιδιαίτερο όμως βάρος στον τομέα της χρη¬ 
ματοοικονομικής Οργάνωσης και Διοίκησης». 

Στην ενότητα Β (Ανάλυση του Επαγγέλματος - Προ¬ 
διαγραφές), αναφέρονται και περιγράφονται οι Κύριες 
Επαγγελματικές Λειτουργίες της εν λόγω ειδικότητας: 

Εισάγει, ενημερώνει, παρακολουθεί και επεξεργάζεται 
τα παραστατικά και τα οικονομικά δεδομένα της επιχεί¬ 
ρησης. 

Διεκπεραιώνει οικονομικές συναλλαγές με τους δημό¬ 
σιους και ιδιωτικούς φορείς. 

Παρακολουθεί, συγκεντρώνει και υπολογίζει τα στοι¬ 
χεία αμοιβών και αποζημιώσεων προσωπικού και συ¬ 
νεργατών της επιχείρησης. 

Στην ενότητα Γ (Απαραίτητες Γνώσεις, Δεξιότητες και 
Ικανότητες) προσδιορίζονται τα ακόλουθα χαρακτηρι¬ 
στικά: 

Γενικές Γνώσεις: Ελληνική Γλώσσα (ανάγνωση -γραφή), 
Βασικά Μαθηματικά. 

Βασικές Επαγγελματικές Γνώσεις: Βασικές Γνώσεις Γε¬ 
νικής Λογιστικής, Βασικές Γνώσεις Η/Υ (λογισμικό, ννοιχΙ, 
θχεθΙ), Βασικές Αρχές Οικονομίας και Διοίκησης Επιχει¬ 
ρήσεων, Βασικές Γνώσεις διαδικασιών παραγγελίας, προ¬ 
μήθειας και παραλαβής αγαθών και υπηρεσιών, Βασικές 
γνώσεις Εργατικής, Ασφαλιστικής και Φορολογικής Νο¬ 
μοθεσίας, Βασικές Γνώσεις Επεξεργασίας Δεδομένων, 
Γνώσεις Κ.Φ.Α.Σ., Γνώσεις λειτουργίας τραπεζικού συ- 

στήματος, καταχώρισης λογιστικών δεδομένων, θεσμικό 
πλαίσιο διαφύλαξης προσωπικών δεδομένων, γνώσης 
ανάλυσης εργατικού κόστους κ.λπ. 

Δεξιότητες: Ευχέρεια στη χρήση Η/Υ, επικοινωνία, υπο¬ 
λογιστική δεξιότητα, ακρίβεια και ταχύτητα, ομαδική 
εργασία. 

Ικανότητες: καλή μνήμη. 

Στην ειδικότητα «Υπάλληλος Γραφείου» του Εθνικού 
Κέντρου Πιστοποίησης Συνεχιζόμενης Επαγγελματικής 
Κατάρτισης (ΕΚΕΠΙΣ) προβλέπονται, όπως αναφέρθηκε, 
δύο ιεραρχικά επίπεδα: «Υπάλληλος Γραμματειακής-Δι¬ 
οικητικής Υποστήριξης» και «Γραμματέας Διεύθυνσης». 
Στην πρώτη περίπτωση, περιγράφεται η θέση εργασίας 
όπου ο υπάλληλος «αναλαμβάνει να διεκπεραιώσει στο 
πλαίσιο μιας οργανωτικής - ιεραρχικής δομής και μέσω 
προκαθορισμένων οδηγιών και διαδικασιών, μέρος ή 
σύνολο διοικητικών υποστηρικτικών εργασιών γραφείου 
ενός οργανισμού, υπό την καθοδήγηση Προϊσταμένου 
και με σκοπό την αποτελεσματική λειτουργία του ορ¬ 
γανισμού». Στη δεύτερη περίπτωση, ο υπάλληλος έχει 
κατ' ουσία τα ίδια εργασιακά καθήκοντα με αυτόν του 
πρώτου επιπέδου με τη διαφορά ότι είναι πιο σύνθε¬ 
τα, καθώς έχουν ως σημείο αναφοράς την οργάνωση, 
συντονισμό, επίβλεψη της λειτουργίας των δραστηρι¬ 
οτήτων και εργασιών των ανώτερων διευθυντικών στε¬ 
λεχών και προϋποθέτουν μεγαλύτερο βαθμό ευθύνης 
και πρωτοβουλίας. 

Στην ενότητα Β (Ανάλυση του Επαγγέλματος - Προ¬ 
διαγραφές), αναφέρονται και περιγράφονται οι Κύριες 
Επαγγελματικές Λειτουργίες της εν λόγω ειδικότητας: 

- Φροντίζει για τη λειτουργία του γραφείου του 

- Υποστηρίζει διοικητικά τη λειτουργία του γραφείου 

- Διεκπεραιώνει την επικοινωνία του γραφείου, εξυπη¬ 
ρετεί και συναλλάσσεται με τρίτους 


Στην ενότητα Γ (Απαραίτητες Γνώσεις, Δεξιότητες και 
Ικανότητες) προσδιορίζονται τα ακόλουθα χαρακτηρι¬ 
στικά: 

- Γενικές Γνώσεις: Ελληνική Γλώσσα, Βασικές Γνώσεις 
Η/Υ, Γνώσεις Αγγλικής Γλώσσας, Μαθηματικών, Στοιχει¬ 
ώδεις Γνώσεις Διοίκησης Επιχειρήσεων 

- Βασικές Επαγγελματικές Γνώσεις: Αρχές, κανόνες και 
μέθοδοι αρχειοθέτησης, Βασικές αρχές επικοινωνίας και 
εργονομίας, οργάνωσης γραφείου, δημοσίων σχέσεων, 
επικοινωνίας και συνδιαλλαγής με το κοινό, συνεργασίας 
και ενημέρωσης προϊσταμένων, βασικοί κανόνες τηλε¬ 
φωνικής επικοινωνίας και τηλεδιασκέψεων, έντυπης και 
ηλεκτρονικής αρχειοθέτησης, βασικές αρχές εξυπηρέτη¬ 
σης πελατών, βασικό πλαίσιο κανόνων επαγγελματικής 
συμπεριφοράς, γνώση προγραμμάτων επεξεργασίας 
κειμένου, υπολογιστικών φύλλων, βάσης δεδομένων και 
ηλεκτρονικού ταχυδρομείου, διαδικασίες προγραμματι¬ 
σμού μετακινήσεων, σύνταξη/ διαχείριση αλληλογραφί¬ 
ας, είδη και προδιαγραφές προετοιμασίας συσκέψεων, 
τυπικές διαδικασίες χειρισμού τηλεφωνικού κέντρου, 
οργάνωσης και διεξαγωγής εκδηλώσεων, ενημέρωσης 
νέων συναδέλφων, προγραμματισμού ραντεβού και ερ¬ 
γασιών, σύνταξης αναφορών και πρακτικών κ.λπ. 

- Δεξιότητες: άνετη χρήση προγραμμάτων ηλεκτρονι¬ 
κού ταχυδρομείου, άνετη χρήση συστημάτων οπτικής 
επικοινωνίας, διατύπωση και παρακολούθηση χρονο¬ 
διαγράμματος, χρήση εργαλείων αρχειοθέτησης/ ταξι¬ 
νόμησης εγγράφων, χειρισμός μηχανημάτων γραφείου, 
χρήση συστήματος τηλεδιασκέψεων, χρήση προγραμ¬ 
μάτων επεξεργασίας κειμένου, υπολογιστικών φύλλων, 
βάσης δεδομένων και παρουσιάσεων, διαχείριση χρό¬ 
νου, ενεργός ακρόαση, επικοινωνία, κοινωνική αντίληψη, 
ομαδική εργασία, οργανωτικότητα. 

Ικανότητες: Καλή μνήμη, τακτοποίηση πληροφοριών, 
ευελιξία κατηγοριοποίησης. 

Το Εργαστηριακό Μάθημα ανατίθεται σε εκπαιδευτικούς που στην αντίστοιχη ειδικότητα της Γ' τάξης του ΕΠΑ.Λ. έχουν τουλάχιστον δύο μαθήματα 
ειδικότητας σε Α' ανάθεση, σύμφωνα με την εκάστοτε ισχύουσα Υ.Α. καθορισμού αναθέσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 2017 
Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























